Die wêreld in foto’s – 25 Mei 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Pres. Donald Trump van die VSA word Donderdag verwelkom deur Donald Tusk, president van die Europese Raad, by dié liggaam se hoofkantoor in Brussel, die Belgiese hoofstad. Foto: Ye Pingfan, Xinhua Akina en Lenya, ŉ tiertweeling wat einde Februarie gebore is, speel in hul hok in die Leipzig-dieretuin in Duitsland. Foto: Sebastian Willnow, AP Pres. Wladimir Poetin van Rusland Donderdag by die Sretensky-klooster in gesprek met ŉ kerklike wat deelneem aan die inwyding van ŉ nuwe tempel in Moskou. Foto: Sergei Karpukhin, AP ŉ Minuut van stilte is Donderdag in die Britse stad Manchester gehou ná die selfmoordbomaanval in dié stad waarin meer as 20 mense dood en talle beseer is. Die aanval het Maandagaand ná ŉ konsert van Ariana Grande plaasgevind. Foto: Emilio Morenatti, AP Italiaanse soldate patrolleer ŉ strand by Giardini Naxos in die suide van Italië kort voor die G7-beraad wat op 26 en 27 Mei in Taormina plaasvind. Dit is vier staatshoofde – pres. Donald Trump van die VSA, pres. Emmanuel Macron van Frankryk, Theresa May, die Britse premier, en Paolo Gentiloni, die Italiaanse premier – se eerste G7-beraad. Foto: Luca Bruno, AP